**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS ADMINISTRACIJOS DIREKTORIAUS ATLEIDIMO IR PAVEDIMO EITI ADMINISTRACIJOS DIREKTORIAUS PAREIGAS**

2019 m. balandžio 23 d. Nr. B1-90

Molėtai

Vadovaudamasi Lietuvos Respublikos vietos savivaldos įstatymo 13 straipsnio 3 dalies 3 punktu, 16 straipsnio 2 dalies 9 punktu, 29 straipsnio 6 dalimi, Lietuvos Respublikos valstybės tarnybos įstatymo 30 straipsnio 1 dalies 1 punktu, 51 straipsnio 1 dalies 6 punktu, Lietuvos Respublikos biudžetinių įstaigų įstatymo 9 straipsnio 1 dalimi, atsižvelgdama į Molėtų rajono savivaldybės mero 2019 m. balandžio 23 d. potvarkį Nr. B3- „Dėl siūlymo pavesti laikinai eiti Molėtų rajono savivaldybės administracijos direktoriaus pareigas“,

Molėtų rajono savivaldybės taryba n u s p r e n d ž i a:

1. Atleisti Saulių Jauneiką iš Molėtų rajono savivaldybės administracijos direktoriaus pareigų nuo 2019 m. balandžio 23 d. pasibaigus jo paskyrimo į pareigas įgaliojimų laikui, išmokant jam priklausantį darbo užmokestį ir piniginę kompensaciją už 12 darbo dienų nepanaudotas kasmetines atostogas.

2. Pavesti nuo 2019 m. balandžio 23 d. Bendrojo skyriaus vedėjai Irenai Sabaliauskienei eiti Molėtų rajono savivaldybės administracijos direktoriaus pareigas iki įstatymų nustatyta tvarka bus paskirtas administracijos direktorius naujai kadencijai ir nustatyti 10 procentų pareiginės algos priemoką.

3. Įgalioti Bendrojo skyriaus vedėją Ireną Sabaliauskienę pranešti Juridinių asmenų registro tvarkytojui apie Sauliaus Jauneikos atleidimą iš Molėtų rajono savivaldybės administracijos direktoriaus pareigų ir pavedimą Irenai Sabaliauskienei laikinai eiti Molėtų rajono savivaldybės administracijos direktoriaus pareigas tol, kol bus paskirtas administracijos direktorius naujai kadencijai teisės aktų nustatyta tvarka.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras Saulius Jauneika